'ભાડાના ઘરમાં રહેતા દરેક સામાન્ય માણસની ઇચ્છા હોય કે એમનું ઘરનું ઘર હોય. દેશમાં આટલી સરકારો આવી, પરંતુ કોઇ સરકારે મધ્યમ વર્ગના માનવીને ઘર બનાવવું હોય તો એ માટે વિચાર કરવાનું કામ ન કર્યું. એ કામ અમે કર્યું છે. આપણા દેશના ભૂતપૂર્વ પીએમ, આખી કોંગ્રેસ પાર્ટી રોજ રડે છે. નોટબંધીના નામે તક મળે કે તરત આંસુ સારે છે. તમારામાંથી કોઇ છે, જેને નોટબંધીને કારણે વાંધો પડ્યો હોય? તકલીફ એ લોકોને છે, જેમનું ગયું. બેંકોમાં પૈસા જમા થયા અને તેના સરનામાં પણ આવ્યા છે. આથી લોકોની ઊંઘ ઉડી છે. બે કંપની બંધ થાય તો પણ લોકો દેશમાં મોદીના પૂતળા બાળતા હોય, પરંતુ નોટબંધી બાદ 2 લાખ કંપનીઓ બંધ થઇ. કોઇ ચૂં કે ચાં નથી થઇ. આ બધા અંગે કોંગ્રેસને તો પૂછવાની પણ ફુરસદ નહોતી કે ચાલે છે શું? એમ ચાલવા દેવાય? આ અઢી લાખ કંપનીઓમાં હજુ તો આંકડાની ખણખોદ ચાલે છે. આ બધામાં અત્યાર સુધીમાં 4 હજાર કરોડનો ગોટાળો સામે આવ્યો છે. કોંગ્રેસ કાન ખોલીને સાંભળી લે, જેમણે ગરીબોને લૂંટ્યા છે, એમનું ગરીબોને પાછું અપાવીને જ હું જંપીશ.'